Document ID: 31986R3638

*****
ΚΑΝΟΝΙΣΜΟΣ (ΕΟΚ) αριθ. 3638/86 ΤΗΣ ΕΠΙΤΡΟΠΗΣ
της 28ης Νοεμβρίου 1986
για τροποποίηση του κανονισμού (ΕΟΚ) αριθ. 2650/86 όσον αφορά τα προϊόντα του τομέα του βοείου κρέατος που δύνανται να αποτελέσουν το αντικείμενο αγορών κατά την παρέμβαση σε ορισμένα κράτη μέλη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως των αγορών στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 6 παράγραφος 5 στοιχείο γ),
τον κανονισμό (ΕΟΚ) αριθ. 1345/86 του Συμβουλίου της 6ης Μαΐου 1986 περί καθορισμού, για την περίοδο εμπορίας 1986/87, της τιμής προσανατολισμού και της τιμής παρέμβασης των χονδρών βοοειδών (3), και ιδίως το άρθρο 3 σημεία 4 και 5,
ότι σύμφωνα με τις διατάξεις του κανονισμού (ΕΟΚ) αριθ. 1302/73 του Συμβουλίου της 15ης Μαΐου 1973 περί καθορισμού των γενικών κανόνων στην παρέμβαση στον τομέα του βοείου κρέατος (4), όπως τροποποιήθηκε τελευταία από τον κανονισμό (ΕΟΚ) αριθ. 427/77 (5), οι ποιότητες και οι παρουσιάσεις των προϊόντων που αποτελούν αντικείμενο αγορών πρέπει να καθορίζονται λαμβάνοντας υπόψη, αφενός, την ανάγκη εξασφαλίσεως αποτελεσματικής υποστηρίξεως της αγοράς και την ισορροπία μεταξύ της εν λόγω αγοράς και της αγοράς των ζωικών ανταγωνιστικών παραγωγών και, αφετέρου, τη χρηματική ευθύνη, που ανήκει στην Κοινότητα, στο θέμα αυτό· ότι ο κανονισμός (ΕΟΚ) αριθ. 2650/86 της Επιτροπής (6) καθορίζει τις τιμές αγοράς στην παρέμβαση των πισινών τετάρτων στον τομέα του βοείου κρέατος που ισχύουν από την 1η Σεπτεμβρίου 1986 και καταργεί τον κανονισμό (ΕΟΚ) αριθ. 1380/86 · ότι βάσει των κριτηρίων αυτών περιλαμβάνει προσωρινά την κατηγορία Γ στον κατάλογο των προϊόντων που μπορούν να αποτελέσουν αντικείμενο αγοράς στην παρέμβαση στην Ομοσπονδιακή Δημοκρατία της Γερμανίας για να αντιμετωπιστούν οι μεγάλες εποχιακές προσφορές αυτής της κατηγορίας ζώων· ότι, ωστόσο, η περίοδος εμπορίας αυτής της κατηγορίας ζώων έχει επί του παρόντος τελειώσει, οπότε οι αγορές στην παρέμβαση αυτών έχουν καταστεί χωρίς αντικείμενο· ότι θα πρέπει, κατά συνέπεια, να τροποποιηθεί ο εν λόγω κανονισμός·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 2650/86, το μέρος « Γερμανία» αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Δεκεμβρίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Νοεμβρίου 1986.

Labels: 3
18